text: Folketingsmedem: Byråd skal kunne fjerne en borgmester
  09 januar 2013 kl. 12.23
  Efter tumulten i Fredericias byråd, foreslår et radikalt folketingsmedlem nu, at det skal være lettere for et byråd at slippe af med en borgmester.
  Det er formanden for Folketingets Kommunaludvalg, den radikale Marlene Borst Hansen, der kommer med forslaget.
  - Jeg vil ikke vurdere, hvorvidt man kan have tillid til Thomas Banke, men jeg forholder mig til, at det er problematisk, at han kan sidde som borgmester med ansvar for kommunens økonomi og mange tusind ansatte, samtidig med at et overvældende flertal af de øvrige folkevalgte har udtryk så stor mistillid til ham, siger Marlene Borst Hansen.
  Som lovgivningen er, kan et byråd ikke slippe af med en borgmester, undtagen i grove tilfælde, hvor der er faldet dom ved en domstol.
  